**NOTĂ INFORMATIVĂ**

**la proiectul de lege pentru modificarea Legii nr.172/2014**

**privind aprobarea Nomenclaturii combinate a mărfurilor**

1. **Denumirea autorului și, după caz, a participanților la elaborarea proiectului**

Prezentul proiect de act normativ este elaborat de către Ministerul Economiei.

1. **Condițiile ce au impus elaborarea proiectului și finalitățile urmărite**

Conform practicii internaționale, Sistemul armonizat de descriere şi codificare a mărfurilor din 14 iunie 1983, aprobat de Organizația Mondială a Vămilor, la care Republica Moldova este parte, prevede actualizarea cuadrienală a codificării și descrierii mărfurilor. Astfel, începând cu anul 2022 va intra în vigoare versiunea nouă, care urmează a fi implementată și în Republica Moldova.

Prezentul proiect de lege a fost elaborat în vederea racordării Nomenclaturii Combinate.

1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**

Prezentul proiect de act normativ nu contravine legislației Uniunii Europene.

1. **Principalele prevederi ale proiectului și evidențierea elementelor noi**

Modificările introduse în vederea racordării Nomenclaturii Combinate de la versiunea precedentă (HS 2017) la cea din 2022, constau în introducerea și/sau completarea unor coduri tarifare, precum și modificarea descrierii acestora, în special pentru produsele derivate. Astfel, ca rezultat al modificărilor, față de redacția actuală, au fost introduse circa 673 de poziții tarifare noi și au fost modificate și/sau completate circa 141 de poziții tarifare. Implementarea modificărilor și completărilor la Nomenclatura combinată a mărfurilor este importantă în procedura vămuirii acestora, pentru reducerea timpului de aflare în vamă, precum și pentru întocmirea statisticii operațiunilor de import și export.

1. **Fundamentarea economico-financiară.**

Implementarea prevederilor proiectului elaborat nu necesită careva cheltuieli suplimentare de la bugetul de stat, urmând ca procedurile de reorganizare să se deruleze în limita bugetului aprobat de către Ministerul Economiei.

Implementarea noilor reglementări nu necesită cheltuieli financiare şi de altă natură, fiind importante în procedura vămuirii mărfurilor și statistica operațiunilor de import și export.

1. **Modul de încorporare a actului în cadrul normativ în vigoare**

Prin derogare de la prevederile art.56 alin.(2) din Legea nr.100/2017 cu privire la actele normative, prezenta lege va intra în vigoare la 1 ianuarie 2023. Utilizarea noului sistem de codificare a mărfurilor vizează direct activitatea atât a Serviciului Vamal, cât și a Biroului Național de Statistică, precum și alte instituții de resort. Astfel, în vederea asigurării calității, continuității, comparabilității și a coerenței datelor cu care se operează în baza NC, precum și luând în considerare bunele practici internaționale și experiența anterioară a țării noastre, se consideră oportun intrarea în vigoare începând cu 1 ianuarie 2023.

Totodată, menționăm că proiectul de lege prevede o perioadă de 6 luni pentru aducerea cadrului juridic național în concordanță cu prevederile noii legi, în special în ceea ce privește ajustarea Codului Fiscal.

1. **Avizarea și consultarea publică a proiectului**

În scopul respectării prevederilor Legii nr. 100/2017 cu privire la actele normative și ale Legii nr. 239/2008 privind transparența în procesul decizional, anunțul privind consultările publice a proiectului a fost plasat pe platforma particip.gov.md ([https://particip.gov.md/ro/document/stages/\*/9001](https://particip.gov.md/ro/document/stages/%2A/9001)).

1. **Constatările expertizei anticorupție**

Informația referitoare la concluziile expertizei anticorupție va fi inclusă după recepționarea expertizei.

1. **Constatările expertizei de compatibilitate**

Proiectul nu este elaborat în scopul armonizării legislației naționale cu legislația UE, exceptându-se astfel, efectuarea expertizei de compatibilitate.

1. **Constatările expertizei juridice**

Informația referitoare la concluziile expertizei privind compatibilitatea proiectului de hotărâre cu alte acte normative în vigoare, precum și respectarea normelor de tehnică legislativă va fi inclusă după recepționarea expertizei juridice.

**Secretar de Stat Vadim GUMENE**